

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.21 | 2024. gada 18. decembrī |
|  |  |  |

**12.**

**Par metu konkursa “Lielvārdes parka un apkaimes labiekārtošana” aptaujas rezultātiem un darba uzdevuma apstiprināšanu iepirkuma sarunu procedūrai ar**

**SIA “AROUND”, reģistrācijas numurs 40103448225**

Saskaņā arOgres novada pašvaldības domes 2024. gada 25. jūlija lēmumu (protokols Nr.11;30.) “Par Ogres novada pašvaldības metu konkursa “Lielvārdes parka un apkaimes labiekārtošana” uzvarētāju un ieceres nodošanu sabiedrības viedokļa noskaidrošanai” no 2024. gada 1. augusta līdz 30. septembrim tika veikta Ogres novada iedzīvotāju aptauja par metu “Lielvārdes parka un apkaimes labiekārtošana”. Aptaujā tika saņemtas 99 anketas, no kurām 8 tika atzītas par nederīgām.

Uz jautājumu - “Vai atbalstāt metu?”, 87 iedzīvotāji atbildēja, ka atbalsta.

Uz jautājumu - “Vai atbalstāt, ka projektēšana un īstenošana notiek pa kārtām?”, lielākā daļa respondentu (57) atbildēja pozitīvi.

Lai noskaidrotu sabiedrības viedokli, 2024. gada 7. augustā Lielvārdes kultūras namā notika sanāksme ar Ogres novada iedzīvotājiem par metu “Lielvārdes parka un apkaimes labiekārtošana”.

Ņemot vērā Ogres novada pašvaldības Centrālās administrācijas Attīstības un plānošanas nodaļas vadītājas A. Romanovskas ziņojumu, pamatojoties uz Publisko iepirkumu likuma 8. panta otro daļu, Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 178. punktu, metu konkursa “Lielvārdes parka un apkaimes labiekārtošana” nolikuma (identifikācijas numurs ONP 2024/33) 59. punktu un Pašvaldību likuma 4. panta pirmās daļas 2. punktu,

**balsojot: ar 13 balsīm "Par" (Andris Krauja, Artūrs Mangulis, Dace Māliņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Pieņemt zināšanai** sabiedrības viedokļa par metu konkursa “Lielvārdes parka un apkaimes labiekārtošana” noskaidrošanas aptaujas rezultātus.
2. **Apstiprināt** metu konkursa “Lielvārdes parka un apkaimes labiekārtošana” darba uzdevumu publiskā iepirkuma sarunu procedūrai ar SIA “AROUND”, reģistrācijas numurs 40103448225, par projekta 1. kārtu saskaņā ar lēmuma pielikumu.
3. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka G. Sīviņa paraksts)